Giorgio Almirante el ze sta on pulìtego italian. Funsionàrio del rezime inte ła Repùblega Sociałe Italiana, el ga avesto ła carga de cao de gabineto inte el Ministero de ła cultura popołare, e el ze sta on noto esponente de ła Prima Repùblega Italiana, mantegnendo ła carga da deputà dal 1948 fin a ła so morte. Inte el imediato dopoguera el ze sta fondador del Movimento Sociałe Italian, partio de ispirasion fasista del cuało el ze sta segretàrio intrà el 1947 e el 1950 e, seventemente, intrà el 1969 e el 1987, stando inte el 1972 da ła parte dei favorévułi a ła fuzion coi esponenti monàrcheghi, conportando el renomenamento del partio in Movimento Sociałe Italian - Drita Nasionałe.